|  |  |  |
| --- | --- | --- |
| Vår saksbehandler: Marianne Westbye  Direkte tlf: 23 30 13 51  E-post: marianne.westbye@utdanningsdirektoratet.no | Vår dato:  20.4.2015 | Vår referanse:  2015/62 |

|  |  |
| --- | --- |
| Til | Kopi til: |
| Rådsmedlemmer faglig råd for design og håndverk | Varamedlemmer |

**Referat fra møte i Faglig råd for design og håndverk 23. mars 2015**

Møtested: Utdanningsdirektoratet

Møtetid: Kl.10.00-15.00, lunsj kl. 11.30.

**Tilstede**

Marianne Monsrud

Gunleik Rostøl

Ragnvald Nore

Cato Karpow

Solveig T. Grinder

Lise Fjeld

Karina Sandnes

Marit Vamråk (vara

Niels Killi

Brith Antonsen

Janne O. Fraas

Gry Sørlie

**Meldt forfall**

Anne Kristin Modell

Ellinor Guttorm Utsi og vara

**Saksliste**

### Sak 5/15 Oppfølging av sak 27/14 og 1/15 *Voksne lærlinger*

Forslag fra AU ble vedtatt med enkelte endringer og sendes inn som et innspill til KD og meling om livslang læring.

<https://www.regjeringen.no/nb/aktuelt/gi-innspill-om-livslang-laring/id2398848/>

**Forslag fra AU:**

Faglig råd for Design og Håndverk diskuterte arbeidet med Stortingsmeldingen om livslang læring og har disse kommentarene

1. Vi etterlyser en struktur på opplæring av unge voksne/voksne som i dag står uten yrkesfaglig opplæring. Det er alle som kan trenge en videregående opplæring. De som ønsker videregående opplæring inne yrkesfagene og de som kommer til landet vårt og trenger hjelp for å kunne komme seg inn i arbeidslivet. Her må myndighetene samarbeide å lage en oversiktlig vei/struktur som alle kan benytte seg av. Det at over 200.000 står uten videregående opplæring er i seg selv grunn nok for å lage et system som disse kan benytte seg av til å få den opplæringen og kompetanse som kreves for å et fag-, svennebrev eller jobb i det norske samfunn.

2. Vi etterlyser en struktur for opplæring av unge voksne/ voksne som har brukt sin ungdomsrett eller på annen måte ikke er kvalifisert for videregående skole. I dag finnes det kapasitet i videregående skole til å ta inn unge voksne/voksne for å gi disse yrkesutdanning slik at de kan få muligheter for et fag-, svennebrev. Alle må jobbe sammen for å lage et slikt system som er enkelt og lettfattelig for alle. Det vil på sikt gi god samfunnsøkonomi å tilby denne gruppen mulighet for å oppnå godkjent sluttkompetanse.

3. Det bør arbeides for en felles samkjøring av støtteordningene og disse støtteordningene må føre frem til noe, dvs. tilbudet den enkelte får bør resultere i fast arbeid, fag– og svennebrev eller høyere utdanning.

### Sak 6/15 Oppfølging av sak 2/15 - Høring, NOU 2014:14 Fagskolen - et attraktivt utdanningsvalg

# Høringsdokumentet <https://www.regjeringen.no/nb/dokumenter/horing-om-fagskolen---nou-2014-14/id2356596/?regj_oss=10> Høringsfrist: 25.03.2015

# **AUs innstilling til møtet 12.2:** FRDH avgir ikke en egen høringsuttalelse på denne da partene representert i rådet sender egne uttalelser.

**Konklusjon fra møtet 12.2:**

Rådet avgir kun svar på spørsmål knyttet til poengberegning, fagskolepoeng / studiepoeng. Rådet ønsker en felles ordning med studiepoeng. Saken tas med på neste rådsmøte 23. mars. Rådsmedlemmene bes om å sende innspill til rådsleder i forkant for en sammenstilling i møtet. Aktuelle temaer å gi innspill på er for eksempel til finansiering, statlig/fylkeskommunalt eierskap og med fokus på utdanningsprogrammet for DH.

**Forslag fra rådsleder til drøfting i møtet 23.3:**

Faglig råd for design og håndverk mener det bør være en felles ordning med studiepoeng så vel fra Fagskole som fra Høyskole, slik at de som eventuelt skal søke seg videre eller ta annen utdanning også får bruke studiepoengene fra fagskolen som dokumentasjon. De bør kunne brukes som høyskolepoengene blir brukt i dag.

Tre kommentarer fra NHO handel/ Norsk husflid:

* Fagskolene bør være statlige, forutsigbart tilbud
* Små verneverdigefag/ små fag
* Studiepoeng

Kommentar fra Virke:

* Forutsetter en egen ordning for studiepoeng, tilpasse pengene ut fra fagskolens særpreg. Ref. NOKUTs regelverk i dag. Foreslå at beregningen tar utgangspunkt i læringsutbytte. At de akkrediterte fagskolene kan endre sine tilbud kan være positivt i forhold til fleksibiliteten av innhold. Viktig at tilbudene blir tydelige i forhold til karrierevei og videre studier.

Solveig T. Grinder sender forslag til tekst. Rådsleder sender FRDHs høringssvar innen fristen 25.3.

**Sak 7/15** Administrativt møte med Udir

27.3 skal rådsleder i et administrativt møte med Udir. Dette er i henhold til [retningslinjene for samarbeidet](http://www.udir.no/Spesielt-for/Fag-og-yrkesopplaring/Retningslinjer-for-samarbeidet-mellom-SRY-faglige-rad-og-Utdanningsdirektoratet/)  mellom SRY, de faglige rådene og Utdanningsdirektoratet.

Rådsleder ønsket innspill fra rådsmedlemmene på disse punktene. Følgende innspill ble gitt:

* Engasjement og innspill fra rådsmedlemmene kunne vært bedre
* Flere møter kunne hjulpet for å få bedre innblikk i saker og oppfølging
* Flere og kanskje kortere møter, konsentrere seg om noen saker hver gang, pr i dag krever det mye forberedelser pga. mange saker pr møter
* Koble rådsmøter med arbeidsgruppemøtene mens rådet jobber med utviklingsredegjørelsen
* Skulle gjerne hatt mulighet til frikjøp, vanskelig å finne tid i egen arbeidstid – hvor bra råd får man da gitt?
* Skuffelse over at fylkene ikke engasjere seg mer i forhold til gjennomgangen av tilbudsstrukturen, ref. dok. med innspill til forslag til organisering

Sak 8/15 Oppfølging av forslag om evaluering av læreplan i felles læreplan i felles programfag i VG1 design

Faglig råd har tidligere meldt inn behov for å få kartlagt sammenheng mellom læreplan og undervisningen for Vg1 design og håndverk. Det har også vært meldt behov om å få kartlagt om skolene har tilstrekkelig utstyr til at elevene får tilfredsstillende læringsutbytte innenfor de ulike fagene i programmet. Det er særlig knyttet bekymring til håndverksfagenes posisjon i undervisningen. Det er etter rådets oppfatning for eksempel etterspørsel etter flere lærlinger innen møbelsnekkerfaget samtidig som man ser en nedadgående tendens i skolene med tanke på antallet elever som velger denne retningen.

Utdanningsdirektoratet la i møtet frem hvilken informasjon vi har på nåværende tidspunkt som kan gi svar på disse spørsmålene og prosjekter under arbeid som vil gi informasjon. I tillegg drøftet rådet hvilke muligheter vi har for å få mer og bedre informasjon.

Oppsummering:

* Udir setter i gang en undersøkelse på utstyrssituasjonen på alle videregående skoler, dette kan eventuelt spisses slik at DH ivaretas.
* Se sammenhengen mellom lærernes kompetanse og utstyr?
* Ivaretar elevundersøkelsen bredden av fag på Vg1? elevgruppen kan allerede være «inndelt» i de store fagområdene for skolens videre til bud på Vg2.
* Hvordan ivaretas små fag, og muligheten for innhold i bredde, blomster, tre, tekstil og metall? Blir elevene introdusert for alle fagene? Hvor godt kjenner de til valgmuligheten på Vg2? Hva med de som ikke har bestemt seg om de er fornøyd med utstyr og lærerkompetanse?
* Er disse undersøkelsene tilstrekkelig informasjon for FRDH?
* Udir sender konkurransegrunnlaget for undersøkelsen om utstyrssituasjonen og elevundersøkelses spørsmål til rådet for kommentarer.

# Sak 9/15 **Organisering av rådets arbeid med ny utviklingsredegjørelse for 2015**

Direktoratet, ved Kari Fyhn, innledet med en gjennomgang av organiseringen av gjennomgangen av tilbudsstrukturen og de faglige rådenes utviklingsredegjørelse.

I innkallingen til rådsmøtet var kriterier for gjennomgangen og AUs forslag til organisering i undergrupper, faggrupper, dialogmøter skissert. Rådet hadde i kort tid i forkant av møtet fått tilsendt bestillingen fra direktoratet og startpakken.

Generelle kommentarer til bestillingen og startpakken fra rådets medlemmer:

* Kunne vært nyttig med talldata på nytegning av kontrakter på et gitt tidspunkt
* Tydeliggjøre bestillingen i forhold til de små verneverdige fagene – hva slags gjennomgang skal de ha?
* Yrkeskompetansefagene – hvordan skaffe seg en god nok dokumentasjon på disse fagene? Svar: finnes det bransjeforeninger? Rådsmedlemmenes egen kunnskap viktig dokumentasjon. Kontakte tidligere elever? (Er det praktisk gjennomførbart?) Info fra SSB i kobling mellomutdanning og yrke?
* Ressursbehov: FRDH ønsker bl.a. hyppigere møter i denne prosessen. Svar: rådet må lage en plan for arbeidet og melde inn ressursbehov
* Finnes det en oversikt over opplæringskontor og bransjeorganisasjoner?
* Vanskelig å forholde seg til fristen med å melde inn behov innen 1.mai, spesielt i forhold til del 2

Organisering, del 1, i korte trekk

* Rådet ble fordelt i grupper med gruppeleder for å gjennomgå de 8 lærefagene som ikke er en del av gruppen «små verneverdige fag» (aktivitør, blomsterdekoratør, frisør, gullsmed, kjole- og draktsyer, komposittbåtbygger, møbelsnekker og profileringsdesign) og de tre tilbudene med avsluttende yrkeskompetanse (interiør, utstillingsdesign og pianostemmer og pianoteknikk).
* Det skal gjennomføres en spørreundersøkelse for hvert fag. Gruppene skal utarbeide en kontaktliste og forslag til spørsmål ut fra startpakken og sende rådssekretær innen 15. april.
* AU går igjennom listene og utarbeider et felles spørreskjema som rådssekretær sender ut på vegne av rådet innen 20.april. Svarfrist på undersøkelsen er 15.mai
* Rådssekretær utarbeider en fremdriftsplan og oversikt med grupper, ut fra drøftingene i møtet. Sendes rådsmedlemmene raskt.
* Gruppeleder utarbeider en oppsummering til neste rådsmøte i juni.
* **Rådsleder: følger opp** samarbeid med ledere i andre faglige råd om Vg2 møbel- og tre teknikk og endringer i MK
* Dersom arbeidsgruppene har behov for egne møter før 1. juni, gir de beskjed til sekretariatet. (Neste rådsmøte 1.juni kl 9-16)
* AU utarbeider forslag til ressursbehov innen fristen 1.mai

**Forslag til rådsmøter høsten 2015:**

31. august

Ekstra 21. september/ arbeidsgruppemøte

9. november

Orienteringssaker

* 26.3: Agenda for fellesmøte mellom leder og nestleder i faglige råd og SRY
* Oppfølging av sak Sak 3/15 Oppfølging av sak 30/14 Prøvenemnder og klagenemnder – sak fra utviklingsredegjørelsen 2013, ved Janne O. Fraas – tas som sak i rådsmøte 1.juni.

### **Eventuelt**

1. Kartlegging av læremiddelbehov

Rådssekretær orienterte om at Utdanningsdirektoratet lyser hvert år ut tilskudd til læremidler til smale fagområder/ små elevgrupper. I 2014 ga vi tilskudd til læremidler, vedlikehold og komplettering av digitale læremidler og utvikling av digitalt innhold til lærebøker. Årets utlysning for eventuelle læremidler innen fag- og yrkesopplæringen vil avvente gjennomgangen av tilbudsstrukturen. Men dersom de faglige rådene mener at de bør prioriteres innen noen fagområder, kan de komme med innspill nå.

Rådets tilbakemelding:

* Det er behov for læremidler innen HMS i frisørfaget for både ptf på Vg1, Vg2 og Vg3.
* Det vil bli et behov for nytt læremiddel på Vg1 etter gjennomgangen av tilbudsstrukturen
* Det er behov for lærebok for profileringsdesign (Vg2 og Vg3)